|  |
| --- |
| Millores de la nova versió de Moodle |



Canvis en el perfil d'usuari

La informació que es mostra en el perfil d'usuari s'estructura en blocs**.**

* **Més detall**: Mostra l'opció de modificar el perfil.
* **Miscel·lània**: Mostra 3 opcions:
  + Entrades del blog: Mostra les entrades del blog de l'usuari.
  + Missatges al fòrum: Mostra les respostes a debats que ha fet l'usuari en qualsevol dels seus fòrums
  + Fòrum discussions: Mostra els debats que ha iniciat l'usuari en qualsevol dels seus fòrums
* **Informes**: Mostra l'opció Browser sessions (funcionalitat ja present en la versió 2.9 de Moodle).   
  Aquesta opció ens mostra les sessions que tenim obertes en diferents ordinadors (ens mostra l'adreça IP), o en el mateix amb navegadors diferents, per un mateix compte d'usuari.   
  Aquesta opció ens aporta un nou nivell de seguretat ja que des d'aquest informe podem tancar sessions que l'usuari ha deixat obertes, per oblit o altres circumstàncies, si s'activa l'acció **Surt**.   
  <https://docs.moodle.org/30/en/Browser_sessions>

Qüestionari

S'incorporen quatre nous tipus de preguntes procedents de la UK Open University que en aquesta nova versió s'han integrat en el core de Moodle.

* Seleccioneu les paraules que falten   
  
* Arrossegar i deixar anar dins d'un text   
  
* Arrossegar i deixar anar dins d'una imatge   
  
* Arrossegar i deixar anar marcadors   
    
  (**Les imatges han estat extretes del document** [**https://docs.moodle.org/30/en/New\_features**](https://docs.moodle.org/30/en/New_features)**)**

A més, apareix una nova funcionalitat que permet condicionar que una pregunta aparegui en funció de que s'hagi respost a una anterior. Aquesta nova funcionalitat només està activa si en els paràmetres del qüestionari s'ha seleccionat **Interactiu amb intens múltiples** o bé **Retroacció immediata** en l'opció Com es comporten les preguntes.



Paràmetres de les activitats

No és obligatori omplir el camp **Descripció** en les activitats.

Missatgeria


Es poden eliminar missatges enviats o rebuts amb la funcionalitat de la missatgeria del campus. Aquesta nova funcionalitat només els elimina del propi espai de l'usuari, no de l'espai dels altres usuaris. Per poder eliminar el missatge, hem de seleccionar la conversa i posar el cursor sobre el text a eliminar perquè es mostri la icona d'eliminar.

**Sense situar el cursor sobre el text a eliminar**

  
**Situant el cursor sobre el text a eliminar**  


Seccions

Es poden editar les seccions dels cursos de la mateixa manera que les activitats i els recursos

   
  
Accés al curs per convidats


La configuració d'accés al curs per convidats, ja no està en els paràmetres del curs, sinó només com a mètode d'inscripció d'usuaris.

Base de dades

En l'activitat **Base de dades**, les entrades que requereixen aprovació es mostren destacades i es poden deshabilitar la modificació d'entrades existents.


Fòrum

Si en els paràmetres de configuració s'ha escollit **Grups visibles** o **Grups separats**, en la redacció del debat, apareix una nova opció que permet replicar el mateix missatge en tots els grups del curs, sense haver d'escriure'l de nou en cada grup.



Recursos


En els recursos de tipus fitxer, s'ha afegit l'opció de poder mostrar la data de pujada o de modificació, el que permet als estudiants un millor feedback de les novetats incloses en el curs.





Usuaris inscrits

S'ha afegit una nova opció de filtratge en la llista d'usuaris inscrits en el curs que permet seleccionar els que no estan inscrits en cap grup.



Resultats d'activitat

Aquest és un nou bloc que es pot incorporar en qualsevol curs i mostra la classificació (ranking) en qualsevol activitat. L'activitat que ens interessa l'hem d'escollir d'una llista en la configuració dels paràmetres del bloc.

